Sfidat para Presidentit Trump dhe rivalëve demokratë
Republikanët fituan për një post në Kongres kësaj jave në shtetin e Xhorxhias, dhe kjo mund të hapë një diskutim të ri mes demokratëve
Kanë kaluar pesë muaj që nga inaugurimi i presidentit Donald Trump dhe niveli i mbështetjes së tij nga publiku mbetet afër 40 për qind, një shifër e ulët për një president kaq herët gjatë mandatit të tij. Por përkrahësit kryesorë të tij në përgjithësi nuk kanë ndryshuar opinion, dhe shumë prej tyre dolën për një tubim të presidentit në shtetin e Ajovas. Një tubim në shtetin e Ajovas mes përkrahësve të tij të zjarrtë të rikujtonte fushtatën e presidentit Trump. tha ai. Ai u shpreh se administrata e tij kishte arritur “përparim të madh” gjatë pesë muajve të parë të tij në detyrë dhe falënderoi ata që e përkrahën gjatë muajve të parë të vështirë të presidencës së tij. Tubimi i zotit Trump u mbajt një ditë pasi Karen Handel shtoi përkrahjen për presidentin dhe republikanët në përgjithësi me fitoren e saj zgjedhore në shtetin e Xhorxhias. tha ajo. Demokratët u zhgënjyen me humbjen në Xhorxhia sepse shpresonin se rritja e pakënaqësisë me presidentin do t’u kishte siguruar fitoren. Por ish-kandidati për president dhe senatori nga shtetit i Vermontit, Bernie Sanders, tha se Trump do të mbetet një fokus kryesor për partinë demokrate ndërsa ata përgatiten për zgjedhjet e kongresit të vitit të ardhshëm. tha zoti Sanders. Demokratët kanë humbur katër nga pesë zgjedhjet speciale që prej inaugurimit të presidentit, dhe mund të jetë koha që ata të rishikojnë strategjinë, thotë analistja Andra Gillespie. Për presidentin, sfida e tij do të jetë të largojë vëmendjen nga hetimi rreth Rusisë dhe të rifokusohet në axhendën e tij, thotë analisti John Fortier. Sfida e ardhshme e madhe e presidentit do të jetë miratimi i një projektligji për kujdesin shëndetësor në Senat. Për momentin varianti i përgatitur nuk ka një të ardhme të sigurtë.